# Andrej Blatnik

### Iz Wikipedije, proste enciklopedije

Andrej Blatnik, slovenski pisatelj, * 1963, Ljubljana.

Na Filozofski fakulteti v Ljubljani je študiral primerjalno književnost, sociologijo kulture, ameriško književnost in komunikologijo. Pet let je deloval kot svobodni umetnik, trenutno pa dela kot urednik pri Cankarjevi založbi in uči kreativno pisanje na Fakulteti za humanistične študije v Ljubljani.

Objavil je dva romana, Plamenice in solze (1987) in Tao ljubezni (1996), štiri knjige zgodb, Šopki za Adama venijo (1983), Biografije brezimenih (1989), Menjave kož (1990) in Zakon želje (2000), študijo o sodobni ameriški prozi Labirinti iz papirja (1994) zbirko kulturniških komentarjev Gledanje čez ramo (1996) in razmišljanja o književnosti v digitalnem času Neonski pečati (2005).

Napisal več radijskih iger in prevedel nekaj knjig iz angleščine (Anais Nin, Stephen King, Sylvia Plath, Paul Bowles idr.). Je dobitnik nagrade Zlata ptica (1984), Župančičeve nagrade (1991) in nagrade Prešernovega sklada (2002). Vrsta kratkih zgodb prevedenih in objavljenih po tujih literarnih revijah v angleščini, nemščini, francoščini, španščini, portugalščini, italijanščini, madžarščini, poljščini, slovaščini, češčini, hrvaščini, srbščini, grščini, turščini in albanščini, pa tudi v vrsti evropskih in ameriških antologij.

Menjave kož so prevedene v španščino (Cambios de piel, Libertarias/Prodhufi, Madrid, 1997), hrvaščino (Promjene koža, Durieux, Zagreb 1998), angleščino (Skinswaps, Northwestern University Press, Evanston 1998), češčino (Promeny kuží, Periplum, Olomouc 2002), madžarščino (Bör, Jak, Budimpešta 2002) in nemščino (Der Tag, an dem Tito starb, Folio, Dunaj 2005). Tao ljubezni v hrvaščino (Tao ljubavi, Meandar, Zagreb 1998) in slovaščino (Tao lasky, F.R. & G., Bratislava 2000). Labirinti iz papirja v hrvaščino (Papirnati labirinti, Hena-Com, Zagreb, 2001), Zakon želje pa v nemščino (Das Gesetz der Leere, Folio, Dunaj 2001), hrvaščino (Zakon želje, Meandar, Zagreb 2002), češčino (Zakon Touhy, Periplum, Olomouc 2004), francoščino (La Loi du Desir, AlterEdit, Pariz 2005) in makedonščino (Zakonot na želbata, Magor, Skopje 2005).

Andrej Blatnik se je udeležil mednarodnega pisateljskega programa na Univerzi v Iowi leta 1993, bil gost centra za tuje pisatelje na Old Dominion University v Norfolku leta 1995 in pisateljske kolonije Ledig House leta 1998. Dobil je več tujih štipendij, med njimi tudi Fulbrightovo štipendijo.

## [uredi] Glej tudi

- seznam slovenskih pisateljev
- seznam slovenskih prevajalcev
- seznam prejemnikov Župančičeve nagrade
- seznam prejemnikov nagrade Prešernovega sklada

Vzpostavljeno iz »http://sl.wikipedia.org../../../a/n/d/Andrej_Blatnik_e5d8.html«

Kategorije: Rojeni leta 1963 | Živeči ljudje | Slovenski pisatelji | Slovenski prevajalci | Dobitniki Zlate ptice | Župančičevi nagrajenci | Nagrajenci Prešernovega sklada

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje